CELEX: 31983D0125
Language: el
Date: 1983-03-28 00:00:00
Title: 83/125/ΕΟΚ: Απόφαση του Συμβουλίου της 28ης Μαρτίου 1983 όσον αφορά τη θέσπιση μέτρων προστασίας των εξαρτημάτων σωληνώσεων εκ χυτοσιδήρου ελατού που κατάγονται από ορισμένες τρίτες χώρες και εισάγονται στην Ιταλία

Avis juridique important

|

31983D0125

83/125/ΕΟΚ: Απόφαση του Συμβουλίου της 28ης Μαρτίου 1983 όσον αφορά τη θέσπιση μέτρων προστασίας των εξαρτημάτων σωληνώσεων εκ χυτοσιδήρου ελατού που κατάγονται από ορισμένες τρίτες χώρες και εισάγονται στην Ιταλία  

Επίσημη Εφημερίδα αριθ. L 086 της 31/03/1983 σ. 0022 - 0022

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 28ης Μαρτίου 1983  όσον αφορά τη θέσπιση μέτρων προστασίας των εξαρτημάτων σωληνώσεων εκ χυτοσιδήρου ελατού που κατάγονται από ορισμένες τρίτες χώρες και εισάγονται στην Ιταλία  (83/125/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 σχετικά με το κοινό καθεστώς εισαγωγών (1), και ιδίως το άρθρο 17 παράγραφος 4 πρώτο εδάφιο,  Εκτιμώντας:  ότι, στις 8 Φεβρουαρίου 1983, η ιταλική κυβέρνηση πληροφόρησε την Επιτροπή για τη ζημιά που θα είχε, σύμφωνα με αυτή, η βιομηχανία εξαρτημάτων σωληνώσεων εκ χυτοσιδήρου ελατού (κώδικας NIMEXE 73.20-ex 30) λόγω των εισαγωγών εκ τρίτων χωρών · ότι, λόγω αυτής της κατάστασης, η ιταλική κυβέρνηση πήρε επείγοντα μέτρα σύμφωνα με το άρθρο 17 παράγραφος 2 σημείο β) του κανονισμού (ΕΟΚ) αριθ. 288/82· ότι τα μέτρα αυτά κοινοποιήθηκαν στην Επιτροπή στις 16 Φεβρουαρίου 1983·  ότι η Επιτροπή αποφάσισε, στις 23 Φεβρουαρίου 1983, ότι οι εισαγωγές στην Ιταλία εξαρτημάτων σωληνώσεων εκ χυτοσιδήρου ελατού, που αντιστοιχούν στον κώδικα NIMEXE 73.20-ex 30, θα καταστούν ελεύθερες και συνεπώς δεν υπόκεινται σε κανένα ποσοτικό περιορισμό·  ότι, την 1η Μαρτίου 1983, η ιταλική κυβέρνηση διαβίβασε την απόφαση αυτή στο Συμβούλιο σύμφωνα με το άρθρο 17 παράγραφος 4 πρώτο εδάφιο τρίτη πρόταση του κανονισμού (ΕΟΚ) αριθ. 288/82· ότι, έκτοτε, η προθεσμία στην οποία θα έπρεπε το Συμβούλιο να αποφασίσει για την απόφαση αυτή εκπνέει την 1η Απριλίου 1983· ότι φαίνεται αδύνατο ότι θα μπορούσε να εκδοθεί απόφαση στα πλαίσια του Συμβουλίου πριν από τις 25 και 26 Απριλίου·  ότι, συνεπώς, πρέπει να παραταθεί, σύμφωνα με το άρθρο 17 παράγραφος 4 πρώτο εδάφιο τελευταία πρόταση του κανονισμού αυτού, μέχρι και τις 27 Απριλίου, η προθεσμία μέσα στην οποία το Συμβούλιο πρέπει να αποφασίσει,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η προθεσμία μέσα στην οποία το Συμβούλιο πρέπει να αποφασίσει μετά την παρεμβολή της ιταλικής κυβέρνησης στο θέμα της απόφασης της Επιτροπής όσον αφορά την αίτηση θεσπίσεως μέτρων προστασίας που εφαρμόζονται στα εξαρτήματα σωληνώσεων εκ χυτοσιδήρου ελατού, που κατάγονται από ορισμένες τρίτες χώρες και εισάγονται στην Ιταλία, παρατείνεται μέχρι και τις 27 Απριλίου 1983.  Άρθρο 2  Η Ιταλική Δημοκρατία είναι παραλήπτης της παρούσας απόφασης.  Έγινε στις Βρυξέλλες, στις 28 Μαρτίου 1983.  Για το Συμβούλιο  Ο Πρόεδρος  J. ERTL  (1) ΕΕ αριθ. L 35 της 9. 2. 1982, σ. 1.